Stolica błyskow
Choćebuz (dpa/SN/ch). Město Choćebuz je stolica błyskow w Němskej. Na kóždy kwadratny kilometer delnjołužiskeje metropole su loni dobre 8,4 błyski zadyrili. Najmjenje błyskow z kontaktom k zemi abo twarjenjam zličichu we wuchodofriziskim Aurichu a w delnjobayerskim Passauwje. Tam naměrichu 0,23 błyskow na kwadratny kilometer, zdźěli předewzaće Siemens wčera w Karlsruhe. Ličby pak lěto wob lěto chabłaja. Lěta 2013 bě hornjofrankske město Coburg stolica błyskow. Předewšěm zastararjo z energiju a zawěsćenja so po informaciji předewzaća za daty zajimuja. Siemens zwěsća z pomocu měrjenskich stacijow po cyłym kraju zadyrjenja dokładnje hač na 200 metrow.
Zahaja nowu dobu z musicalom
szl_Latn szl_Latn ces_Latn